František Švantner vo svojej novelistickej zbierke Malka vyniká literárnou maľbou slovenskej prírody a zároveň znepokojuje pudovým konaním postáv – hlavné sa neraz uchyľujú k zločinu, tie vedľajšie sa stávajú spoluvinníkmi. Pokrivenosť ľudských charakterov je neoddeliteľnou súčasťou tajomných príbehov, ktoré častokrát oscilujú na hranici reálna. Knihu, pôvodne vydanú v roku 1942, prijala dobová kritika mimoriadne pozitívne a František Švantner je dodnes považovaný za jedného z popredných predstaviteľov slovenského naturizmu.